*A határozati javaslat elfogadásához*

***a Mötv. 50. §-a alapján minősített*** *többség szükséges,*

*az előterjesztés* ***nyilvános ülésen tárgyalható****!*

*12. számú előterjesztés*

Bátaszék Város Önkormányzata Képviselő-testületének 2019. január 30-án,

16 órakor megtartandó rendkívüli ülésére

*a városi könyvtár vezetői állására benyújtott pályázatokat véleményező bizottság felkérése*

|  |
| --- |
| **Előterjesztő:** Dr. Bozsolik Róbert polgármester**Készítette**: Takácsné Gehring Mária aljegyző**Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**PG Bizottság: 2019. 01. 29.KOIS Bizottság: 2019. 01. 28.  |

***Tisztelt Képviselő-testület!***

A képviselő-testület a január 15-ei ülésén tárgyalta és fogadta el a Keresztély Gyula Városi Könyvtár vezetői állására vonatkozó pályázati felhívást, amely időközben megjelent a város honlapján, a közös hivatal hirdetőtábláján és a <https://kozigallas.gov.hu> felületen.

Az akkori előterjesztésben már jeleztük, hogy közalkalmazott jogállásáról szóló 1992. évi XXXIII. törvény (a továbbiakban: Kjt.) 20/A. § (6) bekezdésében foglaltak alapján a pályázót/pályázókat a kinevezési, megbízási jogkör gyakorlója által felkért legalább háromtagú, a betöltendő munkakör feladatait érintően szakértelemmel rendelkező bizottság hallgatja meg és véleményezi a benyújtott anyagot.

A Kjt. végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezésére kiadott 150/1992.(XI.20.) Korm. rendelet (továbbiakban: R.) 7. § (2) bekezdése írja elő, hogy a véleményező bizottság tagja a közalkalmazotti tanács és a reprezentatív szakszervezet által delegált egy-egy tag, és egy országos szakmai szervezet egy képviselője vagy egy – kulturális szakértői nyilvántartásban szereplő – kulturális szakértő.

A Kjt. már idézett szakasza alapján a kinevezési megbízási jogkör gyakorlója a bizottság írásba foglalt véleményét mérlegelve a pályázati határidő lejártát követő 60 napon belül, vagy az első ülésén, ha e jogot testület gyakorolja, dönt a közalkalmazotti jogviszony létesítéséről, a vezetői megbízásról.

Fenti jogszabályi rendelkezéseket és az előzetes egyeztetéseket figyelembe véve öttagú szakértelemmel rendelkező bizottság felállítását javasolnánk az alábbi tagokkal:

* Kemény Lajos urat, a Közművelődési, Oktatási, Ifjúsági és Sport Bizottság elnökét;
* Sümegi József urat, a Közművelődési, Oktatási, Ifjúsági és Sport Bizottság elnökhelyettese,
* a Közművelődési és Közgyűjteményi Dolgozók Szakszervezetének delegáltja;
* az országos szakmai szervezet delegáltja;
* a közös önkormányzati hivatal aljegyzője.

Az R. 7. § (6) bekezdése rendelkezik arról, hogy a delegált tagok jogosultak az igazolt költségeik megtérítésére, továbbá a felkért kulturális szakértő az általa elkészített írásos szakértői véleményért díjazásra jogosult. A költségek megtérítését, a szakértői díjazást annak a költségvetési szervnek a költségvetése terhére kell biztosítani, ahol az intézmény vezetésével megbízott magasabb vezető közalkalmazotti jogviszony létesülni fog.

Kérem a tisztelt képviselő-testületet az előterjesztés megtárgyalására.

**Határozati javaslat:**

**a Keresztély Gyula Városi Könyvtár igazgató (magasabb vezető) beosztás ellátására benyújtott pályázatokat véleményező szakértelemmel rendelkező bizottság felkérésére**

Bátaszék Város Önkormányzatának Képviselő-testülete

1. a Keresztély Gyula Városi Könyvtár igazgató (magasabb vezető) beosztás ellátására beérkező pályázatok véleményezésére – a közalkalmazottak jogállásáról szóló 1992. évi XXXIII. törvény 20/A. § (6) bekezdése, valamint a közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezésére kiadott 150/1992.(XI.20.) Korm. rendelet 7. § (2) bekezdése alapján – a következő személyekből álló szakmai bizottságot kéri fel:

aa) Kemény Lajos, a közművelődési, oktatási, ifjúsági és sport bizottság elnöke,

ab) Sümegi József, a közművelődési, oktatási, ijfúsági és sport bizottság elnök-helyettese,

ac) a Közművelődési és Közgyűjteményi Dolgozók Szakszervezetének delegáltja,

ad) az országos szakmai szervezet delegáltja,

ae) Takácsné Gehring Mária aljegyző,

1. felkéri a város polgármesterét, hogy az a) pontban megjelölt személyek felkéréséről gondoskodjon, és felhatalmazza az országos szakmai szervezet delegáltjával a szakértői tevékenység ellátásához szükséges megbízási szerződés megkötésére.

*Határidő*: 2018. február 21. (a pályázati határidő lejárta)

*Felelős*: dr. Bozsolik Róbert polgármester

 (a tagok felkéréséért, és a megbízási szerződés megkötéséért)

*Határozatról értesül:* érintettek,

 irattár